Document ID: 31984R1218

Komisijas Regula (EEK) Nr. 1218/84
(1984. gada 30. aprīlis)
par preču klasifikāciju kopējā muitas tarifa apakšpozīcijā 39.07 B V d)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1969. gada 16. janvāra Regulu (EEK) Nr. 97/69 par kopējā muitas tarifa nomenklatūras vienādas piemērošanas pasākumiem [1], kurā jaunākie grozījumi izdarīti ar Grieķijas Pievienošanās aktu, un jo īpaši tās 3. pantu,
tā kā, lai nodrošinātu kopējā muitas tarifa nomenklatūras vienādu piemērošanu, ir jāparedz noteikumi attiecībā uz tarifu klasifikāciju izlietnēm, kuru sastāvā ir 30 % plastmasas (stirola poliesteru sveķi) un apmēram 70 % pildvielas (galvenokārt silikāti) un kuru darba virsmas 0,2 mm biezumā ir pārklātas ar caurspīdīgu plastmasu (stirola poliesteru sveķiem);
tā kā kopējā muitas tarifā, kas pievienots Regulai (EEK) Nr. 950/68 [2], kurā jaunākie grozījumi izdarīti ar Regulu (EEK) Nr. 1018/84 [3], pozīcijā Nr. 39.07 ietvertas preces, kas ražotas no pozīcijā Nr. 39.01 un Nr. 39.06 aprakstītajiem materiāliem, un pozīcijā Nr. 68.11 ietverti izstrādājumi no cementa, betona vai cita mākslīgā akmens (tostarp no granulēta marmora, kas aglomerēts ar cementu), stiegroti vai nestiegroti; tā kā abas šīs pozīcijas var ņemt vērā, klasificējot attiecīgos izstrādājumus;
tā kā izlietnes, kas būtu jāklasificē saskaņā ar Vispārīgo noteikumu 3. punkta b) apakšpunktu, kas attiecas uz kopējā muitas tarifa nomenklatūras interpretāciju, pēc izskata un materiāla ir līdzīgas ražojumiem, kuros ir apmēram 33 svara % polimetilmetakrilāta un apmēram 66 svara % alumīnija hlorīda un kuru materiāla klasifikāciju ir noteikusi Muitas sadarbības padome (savā 47. sanāksmē, kas notika 1981. gada novembrī) un Eiropas Kopienu Tiesa (lieta Nr. 234/82) 39. nodaļā [4]; tā kā šajā gadījumā silikātus turklāt izmanto vienīgi kā pildvielu, bet plastmasa, ko izmanto ne tikai kā saistmateriālu pozīcijas Nr. 68.11 nozīmē, klāj arī darba virsmu un, ņemot vērā tās izmantošanu, faktiski ir nozīmīgākā izlietņu sastāvdaļa un nosaka to raksturīgākās pazīmes; tā kā tāpēc attiecīgās izlietnes atbilst pozīcijai Nr. 39.07; tā kā izlietņu sastāva dēļ tās jāieskaita apakšpozīcijā 39.07 B V d);
tā kā šajā regulā paredzētie pasākumi ir saskaņā ar Kopīgā muitas tarifa nomenklatūras komitejas atzinumu,
IR PIEŅĒMUSI ŠO REGULU.
1. pants
Izlietnes, kuru sastāvā ir 30 % plastmasas (stirola poliesteru sveķi) un 70 % pildvielas (galvenokārt silikāti) un kuras ir pārklātas ar caurspīdīgu plastmasu (stirola poliesteru sveķi 0,2 mm biezumā uz darba virsmas), kopīgajā muitas tarifā klasificē šādi:
39.07 Ražojumi no tāda veida materiāliem, kas ietverti pozīcijā Nr. 39.01 līdz pozīcijai 39.06:
B. Citi:
V. No citiem materiāliem
d) pārējās
2. pants
Šī regula stājas spēkā 21. dienā pēc publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1984. gada 30. aprīlī

Labels: 3
1